August
Sâmbătă, 1 august
Dumnezeu ne arată iubirea sa prin faptul că, pe când eram încă păcătoși, Cristos a murit pentru noi. (Romani 5 cu 8)
La întruniri ni se reamintește cu consecvență ce au făcut pentru noi Iehova și Isus. Mișcați de recunoștință, dorim să îl imităm pe Isus în viața de zi cu zi. (2 Corinteni 5 cu 14, 15) Mai mult, inima ne îndeamnă să-l lăudăm pe Iehova, cel care l-a oferit pe Isus ca răscumpărare. Putem face acest lucru prin comentariile pe care le facem la întruniri. Sacrificiile pe care le facem pentru Iehova și pentru Fiul său arată cât de mult îi iubim. Nu de puține ori, trebuie să depunem eforturi pentru a asista la întruniri. Întrunirea din timpul săptămânii este ținută, de regulă, la finalul unei zile de lucru, când majoritatea dintre noi suntem obosiți. O altă întrunire are loc la sfârșit de săptămână, când majoritatea oamenilor se odihnesc. Remarcă Iehova eforturile pe care le facem pentru a participa la întruniri? Cu siguranță! De fapt, cu cât sacrificiile noastre sunt mai mari, cu atât Iehova va aprecia mai mult iubirea pe care o avem pentru el. (Marcu 12 cu 41 la 44) Turnul de veghe ediția pentru studiu anul 19, luna 01, pagina 29 paragraful 12, 13
Duminică, 2 august
Când Domnul a zărit-o, i s-a făcut milă. (Luca 7 cu 13)
Isus a simțit personal greutățile cu care se confruntau oamenii. După cât se pare, Isus a crescut într-o familie săracă. Lucrând alături de tatăl său adoptiv, el a învățat ce însemna munca fizică grea. (Matei 13 cu 55; Marcu 6 cu 3) Se pare că Iosif a murit înainte ca Isus să-și încheie serviciul. Prin urmare, Isus a simțit durerea pierderii cuiva drag în moarte. De asemenea, a știut cum e să trăiești într-o familie divizată pe plan religios. (Ioan 7 cu 5) Aceste situații, precum și altele, l-au ajutat să înțeleagă problemele și sentimentele oamenilor de rând. Grija lui Isus pentru oameni era evidentă îndeosebi când efectua vindecări. El nu făcea acele miracole dintr-un sentiment al datoriei, ci fiindcă îi era milă de cei care sufereau. (Matei 20 cu 29 la 34; Marcu 1 cu 40 la 42) Isus a avut compasiune față de oameni și a vrut să-i ajute. (Marcu 7 cu 32 la 35; Luca 7 cu 12 la 15) Turnul de veghe ediția pentru studiu anul 2019, luna 03, pagina 16 paragraful 10, 11
Luni, 3 august
Continuați să vă suportați unii pe alți. (Coloseni 3 cu 13)
Era ultima noapte a vieții lui Isus pe pământ. Să ne imaginăm cât de stresat trebuie să fi fost Isus. El trebuia să rămână fidel în mod desăvârșit, până la moarte. De asemenea, era în joc viața a miliarde de oameni! (Romani 5 cu 18, 19) Și reputația Tatălui său era în joc. (Iov 2 cu 4) În timpul ultimei cine luate cu apostolii – prietenii săi apropiați – , conversațiile acestora au degenerat într-o „ceartă aprinsă cu privire la care dintre ei părea a fi cel mai mare”. Însă, este demn de remarcat că el nu s-a iritat, ci le-a răspuns cu blândețe. Plin de bunătate, totuși ferm, Isus le-a explicat din nou cum trebuiau să se comporte. Apoi, i-a lăudat pentru prietenia și loialitatea de care dăduseră dovadă. (Luca 22 cu 24 la 28; Ioan 13 cu 1 la 5, 12 la 15) Putem să ne păstrăm cumpătul chiar și când suntem stresați dacă urmăm exemplul lui Isus și dacă păstrăm în minte că fiecare dintre noi poate spune sau face lucruri care irită. (Proverbele 12 cu 18; Iacov 3 cu 2, 5) De asemenea, îi putem lăuda pe alții pentru lucrurile bune pe care le observăm la ei. (Efeseni 4 cu 29) Turnul de veghe ediția pentru studiu anul 2019, luna 02, paginile 11, 12 paragraful 16, 17
Marți, 4 august
Iehova . . . își întărește tronul de judecată. (Psalmii 9 cu 7)
Legea mozaică limita posibilitatea ca cineva să fie acuzat pe nedrept de un delict. Învinuitul avea dreptul să știe cine îl acuza. (Deuteronomul 19 cu 16 la 19; 25 cu 1) Și, înainte de a fi condamnat, trebuiau să fie audiați cel puțin doi martori. (Deuteronomul 17 cu 6; 19 cu 15) Dar ce se întâmpla când un israelit care încălca Legea era văzut doar de o persoană? El nu trebuia să creadă că avea să scape nepedepsit, întrucât Iehova văzuse fapta lui. Da, Iehova este un exemplu perfect: nimic din ceea ce face nu este nedrept. El îi răsplătește pe cei care îi susțin cu loialitate normele, dar îi pedepsește pe cei ce abuzează de puterea lor. (2 Samuel 22 cu 21 la 23; Ezechiel 9 cu 9, 10) Deși unii dintre aceia care comit nelegiuiri par să scape nepedepsiți, Iehova îi va trage la răspundere la momentul stabilit. (Proverbele 28 cu 13) Iar, dacă nu se căiesc, vor afla în curând că „este înfricoșător să cazi în mâinile Dumnezeului celui viu”. (Evrei 10 cu 30, 31) Turnul de veghe ediția pentru studiu anul 2019, luna 02, pagina 23, 24 paragraful 20, 21
Miercuri, 5 august
Nu s-a mai ridicat niciodată în Israel un profet ca Moise, pe care Iehova l-a cunoscut față în față. (Deuteronomul 34 cu 10)
Moise a fost un om care a căutat îndrumarea lui Iehova. El „a rămas neclintit, ca și cum l-ar fi văzut pe Cel nevăzut”. (Evrei 11 cu 24 la 27) La nici două luni după ce israeliții au ieșit din Egipt, a apărut o problemă serioasă. Chiar înainte să ajungă la muntele Sinai, ei au început să murmure împotriva lui Moise din cauză că nu aveau apă. Situația a devenit atât de tensionată, încât Moise a strigat la Iehova: „Ce să fac cu poporul acesta? Încă puțin și mă vor omorî cu pietre!”. (Exodul 17 cu 4) Iehova i-a răspuns lui Moise dându-i instrucțiuni clare. El i-a spus să-și ia toiagul și să lovească stânca din Horeb. Relatarea biblică spune: „Moise a făcut așa sub ochii bătrânilor lui Israel”. Din stâncă a țâșnit apă, israeliții au băut pe săturate, iar conflictul a fost aplanat. (Exodul 17 cu 5, 6) Turnul de veghe ediția pentru studiu anul 2018, luna 07 pagina 13 paragraful 4, 5
Joi, 6 august
Iubirea zidește. (1 Corinteni 8 cu 1)
Iehova ne zidește în iubire prin congregația creștină. Putem răspunde la iubirea lui Iehova iubindu-i pe frații și pe surorile noastre și zidindu-i nu doar din punct de vedere spiritual, ci și afectiv. (1 Ioan 4 cu 19 la 21) Apostolul Pavel i-a îndemnat pe creștini: „Continuați să vă mângâiați unii pe alții și să vă zidiți unii pe alții, așa cum de fapt și faceți”. (1 Tesaloniceni 5 cu 11) Toți membrii congregației, nu numai bătrânii, îi pot imita pe Iehova și pe Isus zidindu-și colaboratorii și oferindu-le alinare. (Romani 15 cu 1, 2) Este posibil ca unii frați care se confruntă cu tulburări de anxietate să aibă nevoie de ajutor profesional și de un tratament medical. (Luca 5 cu 31) Nefiind specialiști în sănătate mintală, bătrânii și alți membri ai congregației își recunosc cu modestie limitele și nu dau sfaturi în acest domeniu. Totuși, ei pot face ceva: le pot ‘vorbi consolator sufletelor deprimate’, îi pot ‘sprijini pe cei slabi’ și pot fi „îndelung răbdători față de toți”. (1 Tesaloniceni 5 cu 14) Turnul de veghe ediția pentru studiu anul 2018, luna 09 pagina 14, 15 paragraful 10, 11
Vineri, 7 august
Nu te uita în jur, căci eu sunt Dumnezeul tău! (Isaia 41 cu 10)
Ne putem întări încrederea în Iehova străduindu-ne să-l cunoaștem mai bine. Singurul mod în care putem ajunge să-l cunoaștem pe Dumnezeu este să citim Biblia cu atenție, iar apoi să medităm la ceea ce am citit. Biblia conține consemnări demne de încredere despre modul în care Iehova și-a protejat poporul în trecut. Acestea ne dau convingerea că el se va îngriji de noi și în prezent. Să ne gândim la imaginea sugestivă pe care o folosește Isaia pentru a descrie modul în care Iehova ne protejează. El îl compară pe Iehova cu un păstor, iar pe slujitorii lui Dumnezeu cu niște miei. Isaia spune despre Iehova: „Va aduna mieii cu brațul său și-i va purta la sân”. (Isaia 40 cu 11) Când simțim în jurul nostru mâinile puternice ale lui Iehova suntem liniștiți și avem un sentiment de siguranță. Pentru a reuși să rămânem calmi în pofida problemelor cu care ne confruntăm, să medităm la cuvintele reconfortante din textul de astăzi. Ele ne vor întări pentru a face față încercărilor care ne așteaptă. Turnul de veghe ediția pentru studiu anul 2019, luna 01, pagina 7 paragraful 17, 18
Sâmbătă, 8 august
Îmi găsesc plăcerea în înfăptuirea voinței tale, o, Dumnezeul meu. (Psalmii 40 cu 8)
Ți-ai fixat anumite obiective spirituale și te străduiești să le atingi? Poate că încerci să citești în fiecare zi câte un pasaj din Biblie sau te străduiești să îți îmbunătățești calitățile de orator sau să predai mai bine adevărul. Cum te simți când observi că faci îmbunătățiri sau când alții te laudă pentru progresul tău? Cu siguranță că te simți împlinit și fericit. Și așa și trebuie, deoarece pui voința lui Iehova mai presus de interesele tale, așa cum a făcut și Isus. (Proverbele 27 cu 11) Când ne concentrăm asupra obiectivelor spirituale, avem o viață plină de satisfacții și de sens. Apostolul Pavel a scris: „Fiți statornici, de neclintit, având întotdeauna multe de făcut în lucrarea Domnului, știind că truda voastră în legătură cu Domnul nu este zadarnică”. (1 Corinteni 15 cu 58) Însă cei care urmăresc obiectivele acestei lumi, de exemplu bani sau faimă, nu sunt cu adevărat fericiți. Chiar dacă au succes în viață, ei se simt deseori goi pe dinăuntru. (Luca 9 cu 25) Turnul de veghe ediția pentru studiu anul 2018, luna 12 pagina 22 paragraful 12, 13
Duminică, 9 august
Cei drepți vor moșteni pământul. (Psalmii 37 cu 29)
David a făcut referire la un timp când oamenii de pe pământ vor respecta normele drepte ale lui Dumnezeu. (2 Petru 3 cu 13) În profeția din Isaia 65 cu 22 se spune că „zilele poporului meu vor fi ca zilele copacului”, ceea ce sugerează că oamenii vor trăi mii de ani. În Revelația 21 cu 1 la 4 citim că „moartea nu va mai fi”, aceasta fiind una dintre binecuvântările pe care Dumnezeu le va revărsa asupra omenirii ascultătoare. Adam și Eva au pierdut Paradisul când au fost dați afară din Eden. Totuși, Paradisul nu a fost pierdut pentru totdeauna. Potrivit promisiunii lui Dumnezeu, oamenii urmează să fie binecuvântați. Sub inspirație divină, David a spus că oamenii blânzi și drepți vor moșteni pământul și vor locui pe el pentru totdeauna. (Psalmii 37 cu 11) Iar profețiile din cartea Isaia ne ajută să ne imaginăm cum va fi viața noastră într-un paradis încântător, când Isus își va duce la îndeplinire promisiunea pe care i-a făcut-o tâlharului. (Isaia 11 cu 6 la 9; 35 cu 5 la 10; 65 cu 21 la 23; Luca 23 cu 43) Și tu poți trăi în acel Paradis. Turnul de veghe ediția pentru studiu anul 2018, luna 12 pagina 7 paragraful 22, 23
Luni, 10 august
Păzește-ți inima mai mult decât orice trebuie păzit. (Proverbele 4 cu 23)
Putem evita complet contactul cu mentalitatea acestei lumi? Nu, deoarece nu putem ieși literalmente din lume. Nu putem scăpa întru totul de influența ei. (1 Corinteni 5 cu 9, 10) În lucrarea de predicare vom auzi idei greșite. Totuși, chiar dacă nu putem evita contactul cu gândirea lumii, putem alege să nu ne-o însușim. Asemenea lui Isus, trebuie să respingem cu fermitate ideile care slujesc scopului lui Satan. În plus, ne putem proteja evitând să ne expunem în mod inutil gândirii acestei lumi. Când ne alegem prietenii, ar trebui să fim selectivi. Biblia ne avertizează că, dacă petrecem timp cu persoane care nu i se închină lui Iehova, riscăm să adoptăm modul lor de gândire. (Proverbele 13 cu 20; 1 Corinteni 15 cu 12, 32, 33) Iar, dacă respingem divertismentele care promovează teoria evoluției, violența sau imoralitatea, vom evita să ne otrăvim mintea cu idei „care se ridică împotriva cunoștinței lui Dumnezeu”. (2 Corinteni 10 cu 5) Turnul de veghe ediția pentru studiu anul 2018, luna 11 pagina 21 paragraful 16, 17
Marți, 11 august
Voi umbla în adevărul tău. (Psalmii 86 cu 11)
Cum ne putem întări hotărârea de a continua să umblăm în adevăr? O modalitate este aceea de a participa cât mai mult la lucrarea de predicare. În felul acesta, putem ține strâns sabia spirituală, adică „Cuvântul lui Dumnezeu”. (Efeseni 6 cu 17) Toți trebuie să ne străduim să ne îmbunătățim deprinderile de învățători, ‘mânuind corect cuvântul adevărului’. (2 Timotei 2 cu 15) În timp ce folosim Biblia pentru a-i ajuta pe alții să cumpere adevărul și să respingă învățăturile false, noi întipărim cuvintele lui Dumnezeu în mintea și în inima noastră. Acest lucru ne va întări hotărârea de a continua să umblăm în adevăr. Adevărul este un dar prețios de la Iehova. Prin intermediul lui, am dobândit bunul cel mai de preț: prietenia cu Tatăl nostru ceresc. Dar ceea ce el ne-a învățat până acum este doar începutul! Iehova ne-a promis că ne va instrui o veșnicie. Așadar, să prețuim adevărul așa cum am prețui o perlă de mare valoare! Să continuăm ‘să-l cumpărăm’ și să nu-l ‘vindem’ niciodată! (Proverbele 23 cu 23) Turnul de veghe ediția pentru studiu anul 2018, luna 11 pagina 8 paragraful 2; 12 paragrafele 15 la 17
Miercuri, 12 august
Noe [a fost] un predicator al dreptății. (<<2 Petru 2 cu 5)
Mesajul predicat de Noe înainte de Potop a inclus, evident, și un avertisment privitor la distrugerea care urma să vină. De ce afirmăm acest lucru? Să remarcăm următoarele cuvinte ale lui Isus: „Căci, așa cum erau oamenii în zilele acelea dinainte de potop: mâncau și beau, bărbații se căsătoreau și femeile erau date în căsătorie, până în ziua în care a intrat Noe în arcă, și n-au dat atenție până a venit potopul și i-a măturat pe toți, așa va fi și prezența Fiului omului”. (Matei 24 cu 38, 39) În pofida indiferenței oamenilor, Noe a proclamat cu fidelitate mesajul de avertizare pe care i-l încredințase Iehova. Astăzi, le predicăm oamenilor mesajul despre Regat pentru a le da posibilitatea să afle care este voința lui Dumnezeu cu privire la omenire. La fel ca Iehova, și noi dorim ca ei să reacționeze favorabil la mesaj și „să trăiască”. (Ezechiel 18 cu 23) Totodată, când predicăm din casă în casă și în locuri publice, încercăm să avertizăm cât mai mulți oameni că Regatul lui Dumnezeu va veni și va pune capăt acestei lumi nelegiuite. (Ezechiel 3 cu 18, 19; Daniel 2 cu 44; Revelația 14 cu 6, 7) Turnul de veghe ediția pentru studiu anul 2018, luna 05 pagina 19 paragraful 8, 9
Joi, 13 august
Cel ce vorbește cu fidelitate spune ce este drept. (Proverbele 12 cu 17)
Cum ar trebui să procedezi dacă autoritățile ar interzice activitatea Martorilor lui Iehova în țara ta și ai fi interogat cu privire la frații tăi? Trebuie să spui tot ce știi? Să ne amintim cum a procedat Isus când a fost interogat de un guvernator roman. În armonie cu principiul „este un timp pentru a tăcea și un timp pentru a vorbi”, Isus a ales să nu răspundă la toate întrebările. (Eclesiastul 3 cu 1, 7; Matei 27 cu 11 la 14) Într-o astfel de situație, discreția este cea mai bună soluție, deoarece nu dorim să-i punem în pericol pe frații noștri! (Proverbele 10 cu 19; 11 cu 12) Însă cum ar trebui să procedezi dacă un prieten apropiat sau o rudă a comis un păcat grav și tu știi ce s-a întâmplat? „Spune ce este drept”, se arată în Biblie. Ai responsabilitatea să le spui bătrânilor tot adevărul, nu doar variante distorsionate ale adevărului. Ei au dreptul să cunoască ce s-a întâmplat, astfel încât să poată găsi cea mai bună modalitate de a-l ajuta pe cel ce a păcătuit să-și restabilească relația cu Iehova. (Iacov 5 cu 14, 15) Turnul de veghe ediția pentru studiu anul 2018, luna 10 pagina 10 paragraful 17, 18
Vineri, 14 august
Continuați să vă mângâiați unii pe alții și să vă zidiți unii pe alții. (1 Tesaloniceni 5 cu 11)
Cum îi poate zidi iubirea noastră pe cei ce suferă emoțional? O modalitate este aceea de a fi buni ascultători. (Iacov 1 cu 19) A asculta cu empatie este o dovadă de iubire. Am putea pune cu tact unele întrebări care să ne ajute să înțelegem sentimentele celui care suferă. În felul acesta vom putea manifesta empatie și îi vom putea zidi pe colaboratorii noștri. Este important ca și mimica feței să exprime grija noastră sinceră față de cel care suferă. Dacă un frate de credință simte nevoia să explice în detaliu prin ce trece, să fim răbdători și să nu-l întrerupem. Ascultând cu atenție, vom putea să-i înțelegem mai bine sentimentele. La rândul lui, el va avea mai multă încredere în noi și va fi mai dispus să asculte ce avem de spus. Când arătăm interes sincer, grija noastră iubitoare le va aduce multă alinare celor descurajați. Turnul de veghe ediția pentru studiu anul 2018, luna 09 pagina 14 paragraful 10; 15 paragraful 13
Sâmbătă, 15 august
Cumpără adevărul. (Proverbele 23 cu 23)
Timpul este un preț pe care trebuie să-l plătească toți cei care cumpără adevărul. Avem nevoie de timp pentru a asculta mesajul Regatului, pentru a citi Biblia și literatura biblică, pentru a studia și pentru a ne pregăti și a merge la întrunirile congregației. Trebuie ‘să răscumpărăm’ acest timp de la orice activitate mai puțin importantă. (Efeseni 5 cu 15, 16) De cât timp avem nevoie pentru a ne însuși în mod temeinic învățăturile fundamentale ale Bibliei? Depinde de situația fiecăruia. Putem învăța la nesfârșit despre înțelepciunea lui Iehova, despre căile și despre lucrările sale. (Romani 11 cu 33) Primul număr al revistei Turnul de veghe asemăna adevărul cu o floare și spunea: „Nu te mulțumi doar cu o floare a adevărului. Dacă ar fi de-ajuns doar una, n-ar exista atâtea. Culege cât mai multe și caută în continuare”. Chiar dacă am trăi o veșnicie, tot am mai avea de învățat despre Iehova. În prezent, cel mai important lucru este acela de a ne folosi timpul cu înțelepciune, astfel încât să putem cumpăra cât mai mult adevăr. Turnul de veghe ediția pentru studiu anul 2018, luna 11 pagina 5 paragraful 7
Duminică, 16 august
Soților, continuați să vă iubiți soțiile. (Efeseni 5 cu 25)
Soții sunt îndemnați să locuiască cu soțiile lor „potrivit cunoștinței”. Această expresie ar putea fi redată și prin sintagma „arătându-le considerație; înțelegându-le”. (1 Petru 3 cu 7) Înțelegerea și considerația sunt două lucruri care merg mână în mână. De pildă, un soț înțelegător știe că soția lui, ‘care este un ajutor ce i se potrivește’, e diferită de el în multe privințe, dar nicidecum inferioară. (Geneza 2 cu 18) Astfel, el arată respect și considerație față de sentimentele ei, tratând-o cu demnitate. Un soț plin de considerație ține cont de sentimentele soției lui și atunci când interacționează cu alte femei. El nu flirtează niciodată și nu arată un interes nepotrivit față de ele, lucru de care ține cont și când se află pe rețelele sociale sau când navighează pe internet. (Iov 31 cu 1) El îi este loial soției sale în toate aspectele nu doar pentru că o iubește pe ea, ci și pentru că îl iubește pe Dumnezeu și urăște ce este rău. (Psalmii 19 cu 14; 97 cu 10) Turnul de veghe ediția pentru studiu anul 2018, luna 09 pagina 29 paragraful 3, 4
Luni, 17 august
Fiindcă cel ce se poartă ca unul mic printre voi toți, acela este mare. (Luca 9 cu 48)
Uneori este dificil să aplicăm ceea ce învățăm din Cuvântul lui Dumnezeu. De ce? În primul rând, deoarece avem nevoie de umilință pentru a face ceea ce este drept, iar în lumea de azi este tot mai greu să rămâi umil. În aceste ‘zile din urmă’ suntem înconjurați de oameni „iubitori de sine, iubitori de bani, aroganți, trufași, ... fără stăpânire de sine”. (2 Timotei 3 cu 1 la 3) Deși, ca slujitori ai lui Iehova, noi știm că acest comportament este greșit, am putea ajunge să invidiem viața de succes pe care par să o ducă cei care practică astfel de lucruri. (Psalmii 37 cu 1; 73 cu 3) Poate că ne întrebăm: Chiar merită să pun interesele altora înaintea intereselor mele? Dacă mă comport „ca unul mic”, mă vor mai respecta oamenii? Dacă permitem spiritului egoist al lumii să ne influențeze, am putea să ne stricăm relațiile frumoase cu frații noștri și să ne pierdem identitatea creștină. Însă, dacă studiem exemplele frumoase de umilință pe care le găsim în Biblie și le imităm, vom avea parte de binecuvântări. Turnul de veghe ediția pentru studiu anul 2018, luna 09 pagina 3 paragraful 1
Marți, 18 august
Este . . . fericire în a da. (Faptele 20 cu 35)
La început, Iehova a fost complet singur. Dar el a dorit să le ofere și altora darul vieții, astfel încât a creat ființe inteligente, atât în cer, cât și pe pământ. Lui Iehova, ‘fericitul Dumnezeu’, îi face plăcere să dăruiască lucruri bune. (1 Timotei 1 cu 11; Iacov 1 cu 17) Și, întrucât dorește ca și noi să fim fericiți, el ne învață să fim generoși, gata să împărțim cu alții. (Romani 1 cu 20) Dumnezeu l-a creat pe om „după chipul său”. (Geneza 1 cu 27) Aceasta înseamnă că am fost creați să reflectăm calitățile și personalitatea sa. Așadar, pentru a fi fericiți și pentru a ne simți împliniți, trebuie să urmăm exemplul lui Iehova interesându-ne de alții și fiind generoși. (Filipeni 2 cu 3, 4; Iacov 1 cu 5) Acest lucru ne face fericiți, deoarece așa am fost creați. În pofida imperfecțiunii noastre, putem imita generozitatea lui Iehova. Iehova vrea să-i urmăm exemplul, de aceea se bucură când suntem generoși. (Efeseni 5 cu 1) Turnul de veghe ediția pentru studiu anul 2018, luna 08 pagina 18 paragraful 1, 2; 19 paragraful 4
Miercuri, 19 august
Oile mele ascultă glasul meu. (Ioan 10 cu 27)
Continuatorii lui Isus arată că ascultă de el acționând în armonie cu sfaturile sale. Ei nu se lasă distrași de „îngrijorările vieții”. (Luca 21 cu 34) Pun pe primul loc îndeplinirea poruncilor lui Isus, chiar și când se confruntă cu încercări grele. Însă frații noștri îi rămân fideli lui Iehova cu orice preț. Un alt mod de a dovedi că ascultăm de Isus este acela de a colabora cu cei pe care i-a numit în fruntea noastră. (Evrei 13 cu 7, 17) Organizația lui Dumnezeu a făcut multe schimbări în ultimii ani în ce privește instrumentele și metodele de predicare, programul întrunirii din timpul săptămânii sau modul în care construim, renovăm și întreținem sălile Regatului. Cât de recunoscători suntem pentru îndrumarea iubitoare a lui Iehova! Putem fi siguri că el ne va binecuvânta eforturile de a respecta îndrumările organizației sale. Turnul de veghe ediția pentru studiu anul 2019, luna 03, paginile 10, 11 paragraful 11, 12
Joi, 20 august
Să nu mai fim . . . purtați încoace și-ncolo . . . prin șiretenia oamenilor. (Efeseni 4 cu 14)
Dacă o informație este doar zece la sută adevărată, ea este sută la sută înșelătoare. Să ne amintim ce s-a întâmplat pe timpul lui Iosua cu israeliții care locuiau la vest de râul Iordan. (Iosua 22 cu 9 la 34) Ei au fost informați că israeliții care locuiau pe malul estic al râului construiseră un altar impunător. Informația era adevărată, dar incompletă. Astfel, ei au tras concluzia că israeliții de la est de Iordan se răzvrătiseră împotriva lui Iehova. (Iosua 22 cu 9 la 12) Din fericire, înainte să pornească la atac, ei au trimis o delegație formată din bărbați de încredere ca să adune toate informațiile necesare. Ce au aflat aceștia? Altarul fusese construit nu pentru jertfe, ci ca aducere-aminte, pentru ca generațiile următoare să știe că și ei fuseseră slujitori fideli ai lui Iehova. Cât de recunoscători trebuie să fi fost israeliții că s-au informat bine înainte să acționeze, evitând astfel să-și ucidă frații! Turnul de veghe ediția pentru studiu anul 2018, luna 08 pagina 5 paragraful 9, 10
Vineri, 21 august
Cine crede că stă în picioare să aibă grijă să nu cadă. (1 Corinteni 10 cu 12)
Așa cum a evidențiat Pavel, chiar și închinătorii adevărați pot ajunge să facă lucruri greșite. Cei care cedează în fața tentațiilor ar putea crede că se bucură în continuare de aprobarea lui Iehova. Însă simplul fapt că cineva dorește să fie prieten cu Iehova sau pretinde că îi este loial nu înseamnă neapărat că se și bucură de aprobarea lui. (1 Corinteni 10 cu 1 la 5) Așa cum israeliții și-au pierdut răbdarea deoarece Moise întârzia pe muntele Sinai, și noi am putea să ne pierdem răbdarea crezând că ziua de judecată a lui Iehova, precum și lumea nouă întârzie. Poate considerăm că aceste promisiuni se vor împlini într-un viitor mult prea îndepărtat sau că sunt prea frumoase ca să fie adevărate. Dacă nu suntem atenți, am putea ajunge să punem obiectivele personale mai presus de voința lui Iehova. Cu timpul, ne-am putea îndepărta de Iehova, ajungând să practicăm lucruri pe care înainte, când aveam o bună spiritualitate, nu ne-am fi imaginat că le-am putea face vreodată. Turnul de veghe ediția pentru studiu anul 2018, luna 07 pagina 21 paragraful 17, 18
Sâmbătă, 22 august
Voi face și acest lucru despre care ai vorbit, căci ai găsit favoare în ochii mei și te cunosc pe nume. (Exodul 33 cu 17)
Putem primi binecuvântări extraordinare când Iehova ne cunoaște personal! Dar cum putem ajunge să fim cunoscuți de El? Iubindu-l și dedicându-i întreaga noastră viață. (1 Corinteni 8 cu 3) Totuși, trebuie să ne ocrotim relația prețioasă pe care o avem cu Tatăl nostru ceresc. Asemenea creștinilor din Galatia cărora le-a scris Pavel, nu trebuie să mai fim sclavi ai ‘lucrurilor elementare, slabe și sărăcăcioase’ ale acestei lumi, printre care se numără și căutarea succesului și a faimei. (Galateni 4 cu 9) Acești creștini ajunseseră să fie cunoscuți de Dumnezeu, dar, ulterior, ‘s-au întors’ la lucruri deșarte. Cu alte cuvinte, Pavel i-a întrebat: După ce ați progresat atât de mult, de ce vă întoarceți la lucrurile superficiale și lipsite de valoare pe care le-ați lăsat în urmă? Turnul de veghe ediția pentru studiu anul 2018, luna 07 pagina 8 paragraful 5, 6
Duminică, 23 august
Înțeleptul va asculta și va dobândi și mai multă învățătură. (Proverbele 1 cu 5)
Din fericire, pentru a învăța ce este bine și ce este rău, nu e nevoie să încălcăm legile lui Dumnezeu și să suferim consecințele. Putem învăța din greșelile unor personaje biblice. Cea mai bună învățătură vine de la Dumnezeu. O putem dobândi citind și meditând la experiențele din viața personajelor biblice. De exemplu, să ne gândim la durerea pe care a simțit-o regele David după ce a încălcat porunca lui Iehova și a comis adulter cu Bat-Șeba. (2 Samuel 12 cu 7 la 14) După ce citim această relatare și medităm la ea, să ne întrebăm: Cum ar fi putut regele David să evite suferința prin care a trecut din cauza adulterului comis cu Bat-Șeba? Dacă m-aș confrunta cu o tentație asemănătoare, ce aș face? Aș fugi, asemenea lui Iosif, sau aș ceda tentației, la fel ca David? (Geneza 39 cu 11 la 15) Dacă reflectăm la consecințele dezastruoase ale păcatului, ne putem întări inima, astfel încât ‘să urâm răul’. (Amos 5 cu 15) Turnul de veghe ediția pentru studiu anul 2018, luna 06 pagina 17 paragraful 5, 7
Luni, 24 august
Dați . . . Cezarului ce este al Cezarului și lui Dumnezeu ce este al lui Dumnezeu. (Matei 22 cu 21)
Deseori, nedreptățile îi fac pe oameni să se implice cu fervoare în politică. De exemplu, pe timpul lui Isus, plata impozitelor stârnise multe dispute politice. Supușii Romei, inclusiv cei care îl ascultau pe Isus, aveau de plătit multe impozite: pe bunuri, pe terenuri și pe case. În plus, încasatorii de impozite erau corupți, punând poveri și mai grele pe umerii oamenilor. Ei puteau să își cumpere o funcție înaltă prin licitație publică, după care trăgeau profit din impozitele încasate. Zacheu, șeful încasatorilor de impozite din Ierihon, se îmbogățise extorcând bani de la oameni, așa cum făcuseră, probabil, și alți încasatori. (Luca 19 cu 2, 8) Dușmanii lui Isus au încercat să-l provoace pe Isus atrăgându-l într-o dispută privitoare la plata impozitelor. Taxa în discuție era capitația, o taxă de un dinar, obligatorie pentru supușii Imperiului Roman. (Matei 22 cu 16 la 18) Evreii, în special, aveau aversiune față de această taxă deoarece le reamintea că se aflau sub dominație romană. Turnul de veghe ediția pentru studiu anul 2018, luna 06 pagina 5, 6 paragrafele 8 la 10
Marți, 25 august
Ce seamănă omul, aceea va și secera! (Galateni 6 cu 7)
Prețul răzvrătirii este întotdeauna mai mare decât avantajele aparente oferite de Satan. (Iov 21 cu 7 la 17; Galateni 6 cu 8) Cum ne ajută faptul de a ști cât de mare este influența lui Satan? Ne ajută să păstrăm un punct de vedere echilibrat cu privire la autoritățile laice și ne motivează să predicăm cu și mai mult zel. Știm că Iehova dorește să respectăm autoritățile guvernamentale. (1 Petru 2 cu 17) El așteaptă să ne supunem legilor guvernului atât timp cât ele nu intră în contradicție cu normele sale. (Romani 13 cu 1 la 4) Însă suntem conștienți că trebuie să rămânem neutri și să nu simpatizăm cu vreun partid sau cu vreun conducător. (Ioan 17 cu 15, 16; 18 cu 36) Întrucât știm ce încearcă Satan să facă cu numele și cu reputația lui Iehova, suntem și mai hotărâți să-i învățăm pe alții adevărul despre Dumnezeu. Suntem mândri că purtăm și folosim numele lui Dumnezeu și avem convingerea că iubirea față de el ne aduce infinit mai multe satisfacții decât iubirea pentru bani sau pentru lucruri materiale. (Isaia 43 cu 10; 1 Timotei 6 cu 6 la 10) Turnul de veghe ediția pentru studiu anul 2018, luna 05 pagina 24 paragraful 8, 9
Miercuri, 26 august
Soția să nu se separe de soțul ei. (1 Corinteni 7 cu 10)
În eventualitatea în care apar probleme în căsnicie, este separarea o soluție justificată? În ce privește separarea, Scripturile nu menționează niciun motiv. Pavel a scris: „Femeia care are soț necredincios și el consimte să locuiască cu ea, să nu-și părăsească soțul”. (1 Corinteni 7 cu 12, 13) Acest sfat este valabil și astăzi. Există însă și situații în care ‘soțul necredincios’ demonstrează că nu ‘consimte să locuiască cu soția lui’. Poate că este foarte violent, până acolo încât îi amenință soției sale sănătatea și viața. Sau poate că refuză să se îngrijească de soție și de familie ori îi pune în pericol spiritualitatea. În astfel de cazuri, unele surori au considerat că, în pofida a ceea ce soții lor pretind, în realitate ei nu „consimt să locuiască” împreună cu ele și au decis să se separe. Însă alte surori aflate într-o situație asemănătoare au decis să rămână cu soții lor. Ele au suportat situația și s-au străduit să-și salveze căsnicia. Turnul de veghe ediția pentru studiu anul 2018, luna 12 pagina 13 paragraful 14; 14 paragraful 16, 17
Joi, 27 august
Acestea sunt cei care . . . aduc rod cu perseverență. (Luca 8 cu 15)
În ilustrarea despre semănător din Luca 8 cu 5 la 8, 11 la 15, sămânța este „cuvântul lui Dumnezeu”, sau mesajul Regatului. Solul reprezintă inima figurativă a omului. Sămânța care a căzut pe un sol bun a dat rădăcini, a încolțit și „a dat rod însutit”. La fel cum solul bun din ilustrarea lui Isus a favorizat dezvoltarea seminței, și noi am acceptat mesajul și l-am lăsat să se dezvolte în inima noastră. Rezultatul a fost că mesajul Regatului, asemănător unei semințe, a prins rădăcini în inimă și a început să se dezvolte, transformându-se, ca să spunem așa, într-o plantă care, cu timpul, a fost pregătită să dea rod. Și, așa cum planta de grâu produce semințe, nu alte plante, noi aducem drept rod semințe ale Regatului, nu discipoli. Cum facem acest lucru? Ori de câte ori predicăm mesajul Regatului, noi înmulțim și răspândim, ca să spunem așa, sămânța care a fost semănată în inima noastră. (Luca 6 cu 45; 8 cu 1) Prin urmare, atâta vreme cât proclamăm mesajul despre Regat, ‘aducem rod cu perseverență’. Turnul de veghe ediția pentru studiu anul 2018, luna 05 pagina 14 paragraful 10, 11
Vineri, 28 august
Pe toți aceia pentru care am afecțiune îi mustru și îi disciplinez. (Revelația 3 cu 19)
Pavel a fost dispus nu numai să-și încurajeze frații, ci și ‘să cheltuiască și să se cheltuiască întru totul pentru sufletele lor’. (2 Corinteni 12 cu 15) Asemenea lui, bătrânii ar trebui să-i încurajeze și să-i aline pe frați nu numai prin vorbe, ci și prin fapte. Astfel, ei arată că sunt sincer interesați de binele lor. (1 Corinteni 14 cu 3) Pentru a-i încuraja pe frați, bătrânii trebuie uneori să-i sfătuiască. Dar și în această privință, ei trebuie să urmeze exemplele din Biblie. După ce a înviat și a urcat la cer, Isus le-a dat sfaturi unor congregații din Asia Mică. Deși a trebuit să le dea sfaturi directe congregațiilor din Efes, Pergam și Tiatira, Isus le-a lăudat înainte cu multă căldură. (Revelația 2 cu 1 la 5, 12, 13, 18, 19) Bătrânii din prezent încearcă să urmeze exemplul remarcabil al lui Isus când trebuie să-i sfătuiască pe alții. Turnul de veghe ediția pentru studiu anul 2018, luna 04 pagina 22 paragraful 8, 9
Sâmbătă, 29 august
Taților, . . . creșteți-i în disciplina și în modul de gândire al lui Iehova. (Efeseni 6 cu 4)
Părinți, fără îndoială că faceți tot posibilul să vă ocrotiți copiii de boli fizice. Păstrați curățenia în casă și aruncați lucrurile care vă pot pune în pericol sănătatea. În același mod, trebuie să vă ocrotiți copiii de filme, programe TV, jocuri video și site-uri care ar putea să le contamineze gândirea. Iehova v-a încredințat responsabilitatea de a vă îngriji de sănătatea spirituală a copiilor voștri. (Proverbele 1 cu 8) De aceea, nu ezitați să stabiliți în familia voastră reguli bazate pe principii biblice. Spuneți-le copiilor la ce programe au voie și la ce programe nu au voie să se uite și ajutați-i să înțeleagă motivele deciziilor voastre. (Matei 5 cu 37) Pe măsură ce copiii cresc, învățați-i să discearnă ce este corect și ce este greșit din punctul de vedere al lui Iehova. (Evrei 5 cu 14) Și nu uitați, copiii învață mai mult din ceea ce văd că faceți! (Deuteronomul 6 cu 6, 7; Romani 2 cu 21) Turnul de veghe ediția pentru studiu anul 2019, luna 01, pagina 16 paragraful 8
Duminică, 30 august
Bătrâni și copii! Să laude numele lui Iehova! (Psalmii 148 cu 12, 13)
Dacă ești un tânăr creștin, ai putea să-ți propui să te apropii de frații și de surorile în vârstă. I-ai putea ruga în mod respectuos să-ți spună ce i-a ajutat de-a lungul anilor să-i slujească lui Iehova cu perseverență. Aceste conversații vor fi foarte ziditoare și încurajatoare atât pentru tine, cât și pentru ei. De asemenea, fiecare ne putem stabili obiectivul de a le ura bun-venit celor ce vin la sala Regatului. Dacă aveți privilegiul de a conduce întrunirea pentru serviciul de teren, puteți face multe pentru a-i ajuta pe cei în vârstă să continue să participe la lucrarea de predicare. Asigurați-vă că acești frați au un teritoriu corespunzător situației lor. În unele cazuri, i-ați putea repartiza în lucrare cu frați mai tineri, care să le ofere sprijin din punct de vedere fizic. Arătați-le înțelegere și compasiune fraților care nu pot să predice prea mult din cauza sănătății precare sau a altor situații. Dând dovadă de considerație și de discernământ, îi puteți ajuta pe toți frații, tineri și vârstnici, cu sau fără experiență, să predice cu zel vestea bună! (Leviticul 19 cu 32) Turnul de veghe ediția pentru studiu anul 2018, luna 06 pagina 23, 24 paragrafele 10 la 12
Luni, 31 august
[Folosiți-vă] libertatea nu ca paravan al răutății, ci ca sclavi ai lui Dumnezeu. (1 Petru 2 cu 16)
Să nu luăm niciodată de la sine înțeles faptul că Iehova ne-a eliberat din sclavia păcatului și a morții. Datorită răscumpărării, îi putem sluji lui Dumnezeu cu o conștiință curată, ceea ce ne aduce multă bucurie. (Psalmii 40 cu 8) Pe lângă faptul de a ne exprima recunoștința pentru libertatea primită, este important și să o folosim în mod corect. Apostolul Petru ne-a avertizat să nu ne folosim libertatea ca paravan pentru a da frâu liber dorințelor cărnii. Acest avertisment ne duce cu gândul la ceea ce li s-a întâmplat israeliților în pustiu. Și noi ne aflăm într-un pericol asemănător, ba chiar mai mare. Ofertele lui Satan și ale lumii lui în materie de îmbrăcăminte, ținută, hrană, băutură, relaxare, divertismente și altele sunt tot mai tentante. În spoturi publicitare ingenios concepute apar persoane atrăgătoare care încearcă să ne convingă că avem nevoie cu disperare de lucruri care, în realitate, nu ne sunt necesare. Cât de ușor am putea să cădem pradă acestor capcane și să ne folosim în mod greșit libertatea! Turnul de veghe ediția pentru studiu anul 2018, luna 04 pagina 9, 10 paragraful 7, 8